হাতে আর মাত্র কয়েকঘণ্টা। তার পরেই আইপিএলের প্লে অফে সানরাইজার্স হায়দরাবাদের বিরুদ্ধে খেলতে নামবেন চেন্নাইয়ের তারকা রবীন্দ্র জাদেজা। এর মধ্যেই খারাপ খবর এল তাঁর কাছে। দিল্লিতে এক পুলিশকর্মীর হাতে নিগৃহীত হতে হলো তাঁর স্ত্রীকে।

এই বিষয়ে অন্যান্য খবর

কেকেআরের নির্জলা পিচের আর্জি খারিজ, ঘূর্ণি সরিয়ে পূর্বাভাস থাকছে বাউন্স ও গতির
আইপিএল-এর ফাইনালে তারকা সমাবেশ! বলিউডের সেরারা জমাবেন মঞ্চ


ঘটনার সূত্রপাত সোমবার বিকেলে। গুজরাতের জামনগরের সারু সেকশন রোডে গাড়ি নিয়ে যাচ্ছিলেন রবীন্দ্র জাদেজার স্ত্রী রেবা জাদেজা। সেই সময়ে আচমকাই এক পুলিশকর্মীর বাইকে ধাক্কা মেরে বসেন তিনি। অভিযোগ, এর পরেই সঞ্জয় আহির নামে ওই পুলিশকর্মী অভব্য আচরণ করেন তাঁর সঙ্গে। রেবাকে শারীরিক নিগ্রহ করা হয় বলেও অভিযোগ।
এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, বচসার সময় সঞ্জয় আহির চড় মারেন রেবা জাদেজাকে।
যদিও খবর পাওয়া মাত্রই ব্যবস্থা নেয় গুজরাত পুলিশ। সঞ্জয় আহিরকে গ্রেফতার করা হয়। এই বিষয়ে জামনগরের জেলার পুলিশ সুপার প্রদীপ সেজুল জানান, ‘‘মোটরবাইকে ধাক্কা দেওয়ার সঙ্গে সঙ্গেই রবীন্দ্র জাদেজার স্ত্রীকে শারীরিক নিগ্রহ করেন ওই পুলিশকর্মী। আমরা ওই মহিলাকে সাহায্য করছি। অভিযুক্ত পুলিশকর্মীর বিরুদ্ধে কড়া ব্যবস্থা নেওয়া হবে।’’
ঘটনার এক প্রত্যক্ষদর্শীও ওই পুলিশকর্মীর বিরুদ্ধে বয়ান দিয়েছেন বলে জানা গিয়েছে।